**Megállapodás**

amely létrejött egyrészről:

a ……………………….

székhely:

képviseli:

cégjegyzékszám:

statisztikai számjel:

adószám:

bankszámlaszám:

továbbiakban: **Gazdálkodó szervezet**,

másrészről

a **Debreceni Egyetem**

székhely: 4032 Debrecen, Egyetem tér 1.

képviseli: Prof. Dr. Szilvássy Zoltán rektor, jelen megállapodás tekintetében az RH/672/2020. iktatószámú meghatalmazás alapján Dr. Husi Géza dékán

intézményi azonosító: FI 17198

statisztikai számjel: 15329750-8542-312-09

adószám: 15329750-4-09

csoport adóazonosító szám: 17782218-5-09

közösségi adószám: HU17782218

számlaszám: MÁK 10034002-00282871-00000000

továbbiakban: **Egyetem**,– együttesen: **Felek** – között az alulírott helyen és napon az alábbi feltételekkel:

**A megállapodás tárgya**

1. Felek a nemzeti felsőoktatásról szóló 2011. évi CCIV. törvény (továbbiakban: Nftv.) 15. § (3) bekezdésében meghatározott, jelen megállapodás tekintetében a felsőoktatási szakképzések, az alap- és mesterképzések képzési és kimeneti követelményeiről, valamint a tanári felkészítés közös követelményeiről és az egyes tanárszakok képzési és kimeneti követelményeiről szóló 8/2013. (I. 30.) EMMI rendelet módosításáról szóló a 18/2016. (VIII. 5.) EMMI rendeletben rögzített képzési és kimeneti követelményekben előírt kötelező szakmai gyakorlat megszervezése érdekében a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Kormányrendelet (a továbbiakban: Korm. rendelet) alapján az alábbi együttműködési megállapodást kötik.

Gyakorlatigényes szaknak minősül a Kormány által a többciklusú képzés rendjét, a képzés indításának eljárását meghatározó jogszabályban megjelölt - képzési és kimeneti követelményei alapján legalább hat (6) hétig tartó szakmai gyakorlatot is tartalmazó - szak.

Szakmai gyakorlat a képzésnek azon része, amely a felsőoktatási szakképzés, az alapképzési, a mesterképzési szakképzési és kimeneti követelményeiben meghatározott időtartamban a szakképzettségnek megfelelő munkahelyen és munkakörben lehetőséget nyújt a megszerzett tudás és a gyakorlati készségek együttes alkalmazására, az elméleti és gyakorlati ismeretek összekapcsolására, a munkahely és munkafolyamatok megismerésére, a Korm. rendelet 14. § (1) bekezdésében foglaltak szerinti szakmai kompetenciák gyakorlására.

1. Felek rögzítik, hogy a Gazdálkodó szervezetben a jelen megállapodás alapján, illetve a jelen szerződés 2. sz. mellékletében részletezettek szerint egyetemi hallgatók (a továbbiakban: hallgatók) …. hét időtartamban szakmai gyakorlaton vesznek részt a …………... tanév …. félévében 201……….-től ………………-ig.
2. A szakmai gyakorlat helyszíne a Gazdálkodó szervezet székhelye vagy telephelye(i)/fióktelepe(i).

**A Gazdálkodó szervezet kötelezettségei a megállapodás teljesítése során**

1. A Gazdálkodó szervezet köteles olyan szakterületen foglalkoztatni a hallgatókat, illetve őket olyan feladatokkal köteles ellátni, amelyek a tanulmányi előmenetelükhöz kapcsolódnak, és elősegítik a jelen megállapodásban foglalt célok megvalósulását.
2. A Gazdálkodó szervezet köteles a szakmai gyakorlati tevékenységgel kapcsolatos felügyeletet, irányítást biztosítani.
3. Felek rögzítik, hogy a Gazdálkodó szervezet biztosítja a szakmai gyakorlati képzés feltételeit, különösképpen az ahhoz kapcsolódó helyszínt, eszközöket, szükséges védőfelszereléseket, munkaruhát, zárható öltözőt, tisztálkodási lehetőséget a hallgatók számára.
4. A Gazdálkodó szervezet kijelöli a gyakorlatvezetőket, akik megszervezik a gyakorlatot az Egyetem által a szakmai gyakorlat kezdete előtt rendelkezésre bocsátott tantervi követelmények előírásának megfelelően, és a szakmai gyakorlat időtartama alatt folyamatosan figyelemmel kísérik a hallgatók szakmai előrehaladását. A Gazdálkodó szervezet vállalja, hogy a hallgatók egyes munkavégzési helyekre történő beosztására tett javaslata megtételekor figyelemmel van arra, hogy a hatékony és biztonságos munkavégzés feltételei, valamint a jelen megállapodásban foglalt szakmai előrehaladás körülményei maximálisan biztosítva legyenek.
5. A gyakorlatvezető a hallgató által teljesített szakmai gyakorlatot az Egyetem által rendszeresített értékelőlapon a megadott szempontok alapján minősíti, a hallgató által elsajátított szakmai tudást és kompetenciákat a Felek által előzetesen meghatározott formában és tartalmi elvárással írásban értékeli.
6. A Gazdálkodó szervezet vállalja, hogy a hallgatókat a szakmai gyakorlat előtt tűz- és munkavédelmi oktatásban részesíti, és azt dokumentálja, a hallgatókat egészséges és biztonságos körülmények között foglalkoztatja, és csak a képzési programban meghatározott feladatok elvégzését teszi kötelezővé.
7. A gyakorlatvezető a hallgató fegyelmi vétsége (késés, igazolatlan mulasztás, etikai normák megsértése, munkavédelmi eszközök használatának elmulasztása stb.) esetén haladéktalanul értesíti a Gazdálkodó szervezet részéről kijelölt szakmai kapcsolattartót.
8. A Gazdálkodó szervezet az Nftv. 44. § alapján gondoskodik a hallgatói munkaszerződés hallgatókkal történő megkötéséről, melyben egyebek mellett rögzítik, hogy a Gazdálkodó szervezet az Nftv. 44. § (3) bekezdésének a) pontjában meghatározott összegű hallgatói munkadíjat fizet a hallgatók részére, amennyiben az egybefüggő gyakorlat időtartama a hat hetet eléri.

**Az Egyetem kötelezettségei a megállapodás teljesítése során**

1. Az Egyetem, mint a hallgatók teljes képzéséért felelősséget vállaló intézmény a jelen megállapodás keretében folytatott szakmai gyakorlat tartalmáért, annak a képzési programban betöltött megfelelő szerepéért is felelősséggel tartozik, a hallgatókat rendszeresen ellenőrzi, gondoskodik a megfelelő tanulmányi előmenetelükről, módszertani irányításukról, a gyakorlat során esetlegesen felmerülő problémák megoldásában aktívan közreműködik. Az Egyetem kijelenti, hogy a szakmai gyakorlat vonatkozásában valamennyi releváns adatot és információt jelen szerződés aláírását megelőzően a Gazdálkodó szervezet rendelkezésére bocsátott.
2. Az Egyetem feladata szakmai gyakorlat megszervezése a Gazdálkodó szervezet közreműködésével.
3. Az Egyetem vállalja, hogy a szakmai gyakorlathoz szükséges adatokat (különösképpen a szakmai gyakorlat tematikáját és követelményeit) annak megkezdése előtt legalább 15 nappal megküldi a Gazdálkodó szervezet részére.
4. Az Egyetem vállalja a szakmai gyakorlatra jelentkező hallgatók kiválasztását, a szakmai készségek, képességek komplex fejlesztési folyamatában a gyakorlatvezető értékelése alapján a hallgatók gyakorlati kompetenciáinak értékelését, és az ahhoz szükséges nyomtatványokat ehhez biztosítja.
5. Az Egyetem a Gazdálkodó szervezettel együttműködve meghatározza a gyakorlati csoportokat, a csoportok maximális létszámát, és a gyakorlatok kezdete előtt legkésőbb két héttel, a jelen együttműködési megállapodásban kijelölt kapcsolattartó személy útján megküldi a beosztott hallgatók névsorát.
6. Az Egyetem a hallgatók szakmai gyakorlata vonatkozásában rendelkezik érvényes felelősségbiztosítással, mely alapján mind a Gazdálkodó szervezet mind harmadik személyeknek megtéríti mindazon károkat, amelyekre a felelősségbiztosítás hatálya kiterjed.
7. Az Egyetem vállalja, hogy tájékoztatja a hallgatókat arról, hogy:
* előzetes engedély alapján, a vonatkozó jogszabályi rendelkezéseknek megfelelően felhasználhatják a gyakorlaton szerzett tapasztalatokat, felméréseket a gyakorlatvezető és a Gazdálkodó szervezet engedélye alapján szakdolgozatukban, TDK-munkájukban, publikációjukban forrás megjelöléssel;
* az egészségügyi alkalmasságot igazoló érvényes dokumentumokat kötelesek bemutatni a szakmai gyakorlat első hetében;
* a Gazdálkodó szervezet munkavédelmi, tűzvédelmi és egyéb szabályzataiban foglaltak betartására kötelesek;
* a vonatkozó jogszabályokban szabályozottak, és a gyakorlatvezető által meghatározottak szerint kötelesek végezni munkájukat;
* anyagi felelősséget kötelesek vállalni a mulasztásból, vagy a szabályok be nem tartásából eredő károkért;
1. A jelen megállapodás a Műszaki Kar hallgatóinak szakmai gyakorlatához kapcsolódik.

**Adatkezelésre, közös adatkezelésre vonatkozó rendelkezések**

1. A személyes adatok megfelelő szintű védelmének rögzítése érdekében és az Általános Adatvédelmi Rendeletnek (az Európai Parlament és A Tanács (EU) 2016/679 Rendelete) (a továbbiakban „GDPR”) és a mindenkor hatályos nemzeti adatvédelmi jogszabályi előírásoknak, így az információs önrendelkezési jogról és az információszabadságról szóló 2011. évi CXII. törvény (Info tv.) rendelkezéseinek (a továbbiakban együttesen „Adatvédelmi Jogszabályok”) való megfelelés érdekében a jelen fejezet tartalmazza a Gazdálkodó szervezet és az Egyetem tekintetében egyaránt irányadó, a személyes adatok gyűjtésére és kezelésére vonatkozó feltételeket.

A jelen megállapodás megkötése és teljesítése céljából az Egyetem és a Gazdálkodó szervezet személyes adatokat kezel.

A Felek kijelentik, hogy a szükséges tapasztalattal, tudással és erőforrásokkal rendelkeznek a vonatkozó adatvédelmi rendelkezéseknek való megfelelés érdekében, ideértve az adatbiztonsági feltételeknek való megfelelést is.

A megállapodás teljesítése során a Felek által kezelt személyes adatok vonatkozásában mindkét fél önállóan és/vagy közös eljárás esetében is adatkezelőnek minősül.

Amennyiben valamely fél önállóan jár el adatkezelőként, az adatkezelésre vonatkozó feltételeket saját adatkezelési szabályzata tartalmazza.

A 20-26. pontok a Feleknek, a megállapodás teljesítése során közös adatkezelőként kezelt személyes adatokkal kapcsolatos felelőssége megosztására vonatkozó szabályokat tartalmazza, a GDPR 26. cikkének való megfelelés érdekében.

A 20-26. pontok által szabályozott adatkezelési műveletek leírását (pl. az adatkezelés tárgya, adatkezelés természete és célja, a személyes adatok köre és az érintettek kategóriái) a jelen megállapodás 1. sz. melléklete tartalmazza.

A jelen pontnak megfelelően, az Egyetem vállalja, hogy az érintettek rendelkezésére bocsátja az Adatvédelmi Jogszabályok által előírt, szükséges információkat az 1. sz. melléklet szerinti adatkezeléshez.

1. A Felek minősítése és az adatvédelmi jogszabályoknak való megfelelés

A Felek rögzítik, hogy az 1. mellékletben meghatározott adatkezelési műveletek céljairól és módjáról közösen határoznak, és közös adatkezelőnek minősülnek.

Egyetem és Gazdálkodó szervezet az Adatvédelmi Jogszabályok alapján fennálló adatkezelőre vonatkozó kötelezettségeiket teljesítik. Kifejezetten köteles mindkét fél írásbeli nyilvántartást vezetni a jelen 20-26. pontok alapján végzett adatkezelési műveletekről, a GDPR 30. cikke alapján. Az 1. sz. mellékletben meghatározott adatkezelési műveletek tekintetében a Felek a kötelezettségek teljesítésére vonatkozó felelősséget megoszthatják, vagy valamely félhez telepíthetik, kivéve, ha az adott kötelezettséget uniós vagy tagállami jog szabályozza.

Mindkét fél csak a rá vonatkozó adatvédelmi szabályzat vagy Adatvédelmi Jogszabályokban meghatározott vagy azzal összefüggésben álló cél érdekében kezel személyes adatokat.

Az 1. sz. mellékletben meghatározott adatok kezelése során egyik fél sem jogosult úgy eljárni, amely a másik Felet a 20-26. pontok és az érintett másik fél adatvédelmi szabályzatának körén túl tenné felelőssé.

Az 1. sz. mellékletben meghatározott adatkezelési tevékenység tekintetében az adatvédelmi szabályzatok és a 20-26. pontok közötti eltérés esetében a 20-26. pontok (ideértve az 1. mellékletet is) irányadóak.

Mindkét fél köteles a másikat értesíteni, ha a GDPR-ban meghatározott kötelezettségen túli kötelezettségeket állapít meg a vonatkozó magyar jog.

1. A Felek adatkezeléssel kapcsolatos kötelezettségeinek meghatározása

22.1 Tájékoztatás

Annak érdekében, hogy az Egyetem a megállapodásban vállalt kötelezettségeit teljesíteni tudja, és hogy az Egyetem számára a megállapodásban meghatározott határidők teljesíthetők legyenek – amennyiben ilyenek vannak – a Felek megállapodnak abban, hogy az 1. sz. mellékletben meghatározott adatkezelési műveletek tárgyát, célját és jellegét tekintetbe véve az Egyetem köteles megadni a Gazdálkodó szervezet számára az 1. sz. melléklet 3. (i)-(ii) pontjaiban meghatározott adatokat (kapcsolattartási és egyéb adatok).

Egyetem kifejezetten tudomásul veszi, hogy az adatok nélkül a Gazdálkodó szervezet nem biztos, hogy el tudja látni a megállapodás alapján fennálló feladatait, vagy azokat nem tudja határidőben ellátni, mely körülmények nem minősülnek a Gazdálkodó szervezet érdekkörébe tartozónak.

A fenti kötelezettség alapján kizárólagosan az Egyetem kötelezettsége, hogy az érintett azon adatkezelési hozzájárulását megszerezze az Adatvédelmi Jogszabályok alapján megkívántak szerint, amely szükséges és megfelelő a Felek adatkezeléséhez (azaz a Gazdálkodó szervezet általi és esetleges alvállalkozói általi adatkezeléséhez is) a 20-26. pontok alapján.

A Felek rögzítik, hogy az Egyetem nevében az érintettek maguk is megadhatják az 1. sz. melléklet 3. (i)-(ii) pontjaiban meghatározott adatokat a Gazdálkodó szervezetnek vagy esetleges alvállalkozóinak, de ez az

Egyetem jelen 22. pontban meghatározott kötelezettségeit nem érinti.

Felek megállapodnak, hogy szintén az Egyetem kizárólagos kötelezettsége az érintetteknek a vonatkozó Adatvédelmi Jogszabályok (a GDPR 13. és 14. cikke) alapján átadandó tájékoztatás nyújtása. Ez alapján az Egyetem kötelezettséget vállal arra, hogy a Gazdálkodó szervezet, a Gazdálkodó szervezet adatkezelése és a Gazdálkodó szervezet esetleges alvállalkozóinak az adatkezelése vonatkozásában is megadja az érintetteknek a tájékoztatást. E kötelezettség teljesítése érdekében a Gazdálkodó szervezet az Egyetem részére átadja a szükséges információt, a jelen megállapodás 1. sz. melléklete szerint.

A Felek megállapodnak, hogy az Egyetem teszi elérhetővé az érintetteknek a 20-26. pontok fő feltételeit (GDPR 26. (2) cikk).

Mindkét fél elérhetővé teszi az érintettek számára a másik fél adatait és a másik fél adatvédelmi szabályzatára való hivatkozást.

A megállapodás értelmében az Egyetem az 1. sz. mellékletben hivatkozott érintettek számára átadandó tájékoztatót előzetes jóváhagyás céljából bemutatja. A Gazdálkodó szervezet jóváhagyását követően az Egyetem a tájékoztatót az érintetteknek megfelelő módon átadja, és ennek a rendelkezésre bocsátásáról szóló igazolást megőrzi.

A fenti folyamatot minden esetben meg kell ismételni, ha a tájékoztatót frissítik, és az Egyetem megfelelő tájékoztatást ad a Gazdálkodó szervezetnek a tájékoztató frissítésének alapjául szolgáló adatkezelési változásokról, de a Gazdálkodó szervezet előzetes hozzájárulása nem szükséges, ha a tájékoztató lényeges tartalma nem változik.

Mindkét fél köteles a másik fél részére kérésre átadni azt az információt, amely a 20-26. pontok alapján fennálló kötelezettségeknek való megfelelést igazolja.

22.2 Közös kapcsolattartó

A Felek az Egyetem mindenkori Adatvédelmi Tisztviselőjét nevezik meg, mint az 1. sz. mellékletben meghatározott érintettektől érkező kérdések és az 1. sz. mellékletben meghatározott adatkezelésre vonatkozó, harmadik személyektől érkező kérdések megválaszolására kizárólagosan jogosult személyt. Akár az érintettől, akár harmadik személytől érkező kérdés megválaszolása előtt az Adatvédelmi Tisztviselő köteles egyeztetni a Gazdálkodó szervezet által kijelölt kapcsolattartóval.

22.3 Érintetti igények kezelésében való együttműködés

Az Egyetem köteles az érintettek joggyakorlását teljesíteni.

Amennyiben az Egyetem a Gazdálkodó szervezet bevonása nélkül nem tudja teljesíteni az érintett kérelmének megfelelő tájékoztatás nyújtását, a Gazdálkodó szervezet az Egyetem számára a szükséges mértékben segítséget ad ahhoz, hogy az Egyetem a kért információt megadhassa. Ha az igény közvetlenül a Gazdálkodó szervezethez érkezik, az Egyetem köteles megadni a Gazdálkodó szervezet számára a kérés Gazdálkodó szervezet általi továbbítását követő 15 (tizenöt) napon belül a vonatkozó személyes adatokat és információkat, és a Gazdálkodó szervezet számára a szükséges segítséget nyújtja, hogy a Gazdálkodó szervezet a vonatkozó Adatvédelmi Jogszabályokban meghatározott kötelezettségeit teljesíteni tudja.

22.4 Tájékoztatás helyesbítésről, törlésről, adatkezelés korlátozásáról, a hozzájárulás visszavonásáról

Mindkét fél köteles a másik Felet tájékoztatni, ha valamely személyes adatot az Adatvédelmi Jogszabályok szerint helyesbítettek, vagy azt a fél törölte, vagy azzal kapcsolatban az adatkezelést korlátozták, olyan mértékben, ahogyan azt az Adatvédelmi Jogszabályok előírják. Mindkét fél köteles a másik felet értesíteni, ha az érintett az adatkezelési hozzájárulást visszavonta. Mindkét fél kötelezettséget vállal arra, hogy nyilvántartásában haladéktalanul átvezeti az érintettek döntéseit. Jelen 22.4 pont a megállapodás bármely okból történő megszűnését követően is érvényes.

22.5 Személyzet, munkavállalók

Mindkét fél megfelelő szerződéses, illetőleg írásbeli kötelezettséget vállaltat a személyes adatokhoz hozzáférő saját alkalmazottaival, ügynökeivel vagy alvállalkozóival, ideértve a titoktartási, adatvédelmi és adatbiztonsági kötelezettségeket egyaránt.

A 25. pont szerint mindkét fél felelős saját alkalmazottai, ügynökei vagy alvállalkozói által a 20-26. pontok teljesítésével kapcsolatosan a másik félnek okozott károkért.

22.6 Adatfeldolgozók

A Gazdálkodó szervezet felhatalmazza az Egyetemet arra, hogy az 1. sz. mellékletben megnevezett célok érdekében adatfeldolgozót és/vagy más önálló vagy az Egyetemmel közös adatkezelőt bízzon meg. Az Egyetem ezekkel az adatfeldolgozókkal és adatkezelőkkel köteles szerződést kötni, és a szükséges utasításokat részükre a Felek érdekében meghatározni.

Az Egyetem felhatalmazza az Gazdálkodó szervezetet arra, hogy az 1. sz. mellékletben megnevezett célok érdekében adatfeldolgozót és/vagy más önálló vagy a Gazdálkodó szervezettel közös adatkezelőt bízzon meg. A Gazdálkodó szervezet ezekkel az adatfeldolgozókkal és adatkezelőkkel köteles szerződést kötni, és a szükséges utasításokat részükre mindkét adatkezelő érdekében meghatározni.

A jelen megállapodásra figyelemmel, az adatfeldolgozást, adatkezelést kezdeményező fél felelős az adatfeldolgozóval és/vagy másik adatkezelővel, közös adatkezelővel fennálló jogviszony gondozásáért, és azért, hogy a GDPR 28. cikke alapján adatfeldolgozási szerződést, közös adatkezelés esetén a GDPR 26. cikke szerinti közös adatkezelési szerződést kössön, kivéve, ha a Felek az adott adatfeldolgozás, adatkezelés engedélyezésekor másként állapodtak meg.

Harmadik országokba vagy nemzetközi szervezetekhez történő adattovábbítás során a Felek betartják a GDPR 44-49. cikkeiben foglalt követelményeket.

22.7 Adatbiztonsági intézkedések

Mindkét fél megfelelő műszaki és szervezeti intézkedéseket hoz annak érdekében, hogy az általa kezelt személyes adatokat véletlen vagy jogellenes megsemmisülés, elvesztés, módosítás, jogosulatlan közzététel, hozzáférés vagy adatkezelés ellen védje.

22.8 Adatvédelmi incidensek

Mindkét fél tájékoztatja a másik felet az 1. sz. mellékletben meghatározott olyan, a személyes adatok véletlen vagy jogtalan megsemmisüléséhez, elvesztéséhez, módosításához, közzétételéhez, azokhoz való hozzáféréshez vagy adatkezeléséhez vezető valamennyi adatvédelmi incidensről, az arról történő tudomásszerzését követően haladéktalanul, de legkésőbb huszonnégy (24) órán belül, amelyet a másik fél vagy annak adatfeldolgozója továbbított, tárolt vagy egyebekben kezelt.

Ezen információ alapján a Felek haladéktalanul közösen meghatározzák, hogy melyik fél fogja lefolytatni az adatvédelmi incidens-értesítést. Ezen kijelölt fél elkészíti és benyújtja az Adatvédelmi Jogszabályok által meghatározott tájékoztatást a felügyelő hatóságnak és az érintettnek, ahogyan az adott ügyben szükséges, haladéktalanul, de legkésőbb az azt követő 72 órán belül, hogy bármelyik fél tudomást szerzett az incidensről.

1. Együttműködés

A Felek együttműködnek egymással a 20-26. pontok teljesítése érdekében, és kifejezetten értesítik egymást amennyiben bármelyik fél tudomást szerez

(i) arról, hogy a bíróság a személyes adatok átadását írta elő, hacsak nincs ellentétes jogszabályi tilalom,

(ii) az illetékes adatvédelmi felügyelet (pl. a NAIH) valamilyen kéréséről, ilyen irányú megkereséséről vagy auditjáról.

A Felek kötelesek együttműködni az adatvédelmi hatásvizsgálattal kapcsolatos kötelezettségeik teljesítésében is, ahogyan a GDPR 35. cikke előírja, és az előzetes konzultáció körében, a GDPR 36. cikke alapján, amennyiben az a 20-26. pontok alapján történő adatkezelést érinti, a szükséges és rendelkezésre álló információ másik fél részére történő megadásával.

Az illetékes adatvédelmi hatóság ilyen irányú megkeresése, kérése vagy vizsgálata esetén, a fél a másik féltől a 20-26. pontok alapján végzett összes adatkezelési műveletre vonatkozó nyilvántartásának másolatát kérheti, a GDPR 30. cikke alapján, amelyet a nyilvántartást kapó fél közzétesz.

1. Felelősség

A megállapodás keretében a Felek kifejezetten rögzítik, hogy mindegyik fél felelősséggel tartozik a másik félnek okozott közvetlen kárért, úgy mint közvetlen veszteség, közvetlen anyagi vagy nem anyagi kár, illetve a 20-26. pontok alatt vállalt kötelezettségek megszegése a szerződésszegő fél által. Egyik fél sem tartozik felelősséggel a 20-26. pontok teljesítésével esetlegesen közvetlenül összefüggő következményes vagy közvetett kárért vagy veszteségért.

Amennyiben valamely harmadik fél (nem kizárólagosan ideértve a bíróságokat vagy közigazgatási hatóságokat) közvetlenül vagy képviselő útján csak a Felek egyike ellen nyújt be igényt vagy követelést, illetőleg vizsgálatot vagy eljárást (a továbbiakban: Igény) kezdeményez, a Felek kötelesek az alábbiak szerint eljárni:

* A 20-26. pontok szerinti adatkezelési művelettel kapcsolatban benyújtott Igény alperese (Értesítő Fél) köteles írásban tájékoztatni a másik Felet (Értesített Fél) az Igény alapjául szolgáló cselekményről vagy eseményről, megadva az Igényben benyújtott igény pontos vagy becsült összegét (ha az összeg ismert vagy az ilyen becsléssel meghatározható), és megküldve az igény alapjául szolgáló dokumentumokat – amennyiben van ilyen -, amelyek lehetővé teszik a veszteség létezésének megállapítását (Igény Értesítés). Az Értesítő Fél köteles az Értesített Fél részére az Igény Értesítést haladéktalanul, de legkésőbb tíz (10) napon belül megküldeni azt követően, hogy tudomást szerez az Igény alapjául szolgáló eseményről, tényről vagy körülményről.
* Az Értesített Fél közvetlenül vagy az általa saját költségén megbízott tanácsadó útján részt vehet az ilyen Keresettel kapcsolatos jogi védelemben vagy a vita rendezésében. Ha az Értesített Fél a részvétel mellett dönt, erről öt (5) napon belül értesíteni köteles az Értesítő Felet. Amennyiben az Értesített Fél él azon jogával, hogy a Keresettel kapcsolatos jogi védelemben vagy a vita rendezésében részt vegyen, vagy azt másra bízza, akkor a Felek kötelesek ebbéli tevékenységüket összehangolni, és egyik fél sem rendezheti az ügyet vagy köthet megállapodást a Keresettel kapcsolatban a másik fél előzetes hozzájárulása nélkül. Függetlenül attól, hogy az Értesített Fél részt vesz-e bármilyen Keresettel kapcsolatos jogi védelemben vagy tárgyalásban, illetve az ügy rendezésében, egyik fél sem tartozik semmilyen kártérítési kötelezettséggel olyan megállapodásért, rendezésért, fellebbezésről való lemondásért vagy egyéb jogorvoslati lehetőségért, amelyhez előzetesen írásban nem járult hozzá. Az ilyen hozzájárulás azonban csak kellően megalapozott esetekben tagadható meg. Ettől függetlenül az Értesítő Félnek jogában áll az Értesített Felet, a mindenkor hatályos magyar polgári eljárásjog rendelkezéseinek megfelelően, annak keretei között, az eljárásban való közreműködésre kényszeríteni.
* Amennyiben a fellebbezésben illetékes bíróság károkozást állapít meg vagy az illetékes közigazgatási hatóság szankciót alkalmaz, a Felek kötelesek jóhiszeműen meghatározni, azon összegrészt, amelyet a másik fél az elmarasztalt félnek köteles megtéríteni. Az elmarasztalt fél köteles a másik félnek bármilyen természetű közvetlen kárt megtéríteni, függetlenül attól, hogy az a 20-26. pontok szerinti adatkezelési műveletek eredményeként vagy a megállapodás alapján fennálló kötelezettségeinek elmulasztása vagy megszegése miatt következett be, továbbá köteles megtéríteni az azzal kapcsolatos ésszerű ügyvédi költségeket a bíróság által becsült felelőssége szerint, figyelemmel a 20-26. pontokban a Felek által meghatározott kötelezettségek megosztására, valamint a jelen pont első bekezdésében a Felek által meghatározott szerződéses kötelezettség alapelvét figyelembe véve. Amennyiben a Felek a megtérítés összegéről tizenöt (15) napon belül nem tudnak megállapodni, a vitát a jelen megállapodásban rögzített vitarendezési eljárásnak megfelelően kell kezelni. Az egyértelműség kedvéért, ez az eljárás nem korlátozza a Feleknek az érintettek felé fennálló felelősségét, hanem annak egyértelművé tételére szolgál, hogy mindegyik fél kizárólagos és a törvény által megengedett mértékben felelős a 20-26. pontok alapján végzett adatkezelési műveletekért, és csak azokért a károkért felel, amelyek a 20-26. pontok szerinti kötelezettségeinek elmulasztásából vagy megszegéséből keletkeztek.
1. Az adatkezelés időtartama

A személyes adatokat az Egyetem és a Gazdálkodó szervezet a rá vonatkozó jogszabályok szerinti kötelezettségek teljesüléséig kezelik. A 20-26. pontok szerinti adatkezelés esetében az adatkezelés időtartama az Egyetem és a Gazdálkodó szervezet esetében elérhet.

1. Az adatkezelésre vonatkozó vegyes rendelkezések

Az értesítések, tájékoztatások és információk a 20-26. pontok alapján a 28. pontban meghatározott elérhetőségekre küldendőek. A 20-26. pontok és a Felek közötti bármilyen egyéb szerződés rendelkezései közötti ellentmondás esetében a 20-26. pontok rendelkezései az irányadók a Felek adatkezelési kötelezettségeire. Ha kétség merül fel a tekintetben, hogy a más megállapodás rendelkezései a Felek adatkezelési kötelezettségeire vonatkoznak-e, a 20-26. pontok az irányadóak.

**Záró rendelkezések**

1. Jelen megállapodásban foglaltak végrehajtása során a Felek folyamatosan együttműködnek, a tapasztalatokat értékelik és a felmerülő kérdéseket közösen rendezik.
2. Felek jelen megállapodásban rögzítettekkel összefüggésben az alábbi kapcsolattartó személyeket jelölik ki:

*a szakmai gyakorlat felelőse az Egyetem részéről:*

név, beosztás: Gábora András, tanszéki mérnök

szervezeti egység: DE Műszaki Kar Gépészmérnöki Tanszék

telefonszám: +36 52 512-900/77813 vagy 77860

email cím: andrasgabora@eng.unideb.hu

*a Gazdálkodó szervezet szakmai felelőse:*

név, beosztás:

szervezeti egység:

telefonszám:

email cím:

1. Felek a jelen megállapodást 201….. ………….-től… ……………. -ig tartó határozott/határozatlan időtartamra kötik.
2. Felek kötelezettséget vállalnak arra, hogy a jelen megállapodással kapcsolatban tudomásukra jutó valamennyi, a másik fél tulajdonát képező, illetve érdekkörében felmerülő és bizalmasnak tekintett információ, adat stb. tekintetében titoktartási kötelezettséggel tartoznak. Felek a tudomásukra jutó bizalmas információkat a vonatkozó jogszabályokra és a jelen megállapodásban foglaltakra figyelemmel kötelesek kezelni. Titoktartási kötelezettségük körében a tudomásukra jutott adatokat és információkat illetéktelenek részére hozzáférhetővé nem tehetik, nem közölhetik, át nem adhatják, nyilvánosságra nem hozhatják. Ezen tilalom körébe tartozik az is, ha bármelyik fél a tudomására jutó ilyen információkat a jelen megállapodásban foglaltaktól eltérő módon hasznosítja.

Felek tudomásul veszik, hogy az általuk vállalt titoktartási kötelezettség azon harmadik személyekre is kiterjed, akiket jelen megállapodás teljesítésébe bármi módon bevonnak. A Felek kötelesek felhívni e személyek figyelmét a jelen megállapodásban foglalt titoktartási kötelezettségre és annak betartására

A titoktartási kötelezettség a Felek közötti jogviszony megszűnését követően is, időkorlátozás nélkül áll fenn. A titoktartás alól kivételt képez az az eset, amikor valamelyik fél jogszabályban előírt kötelezettségének teljesítése érdekében hozza nyilvánosságra a bizalmas információk valamelyikét.

A fentiek szerinti titoktartási szabályok megsértése esetén – az egyéb jogkövetkezményeken túlmenően – a Felek egymással szemben kártérítési felelősséggel tartoznak.

1. Megszűnik a megállapodás:
* bármelyik fél jogutód nélküli megszűnésével
* a határozott idő lejártával

A megállapodás megszüntethető:

* közös megegyezéssel
* rendes felmondással
* rendkívüli felmondással

Jelen megállapodást bármelyik fél jogosult írásban, legalább 30 napos felmondási határidővel – indokolás nélküli – rendes felmondással megszüntetni. A felmondási idő időtartama alatt jelen megállapodás szerinti kötelezettségek a Feleket változatlan tartalommal kötik.

A megállapodást bármelyik fél megszüntetheti írásban, indokolással ellátott rendkívüli felmondás útján, azonnali hatállyal a másik fél súlyos szerződésszegése esetén.

Súlyos szerződésszegésnek tekintik a Felek különösen, ha bármelyik fél a jelen megállapodás szerinti kötelezettségeit nem teljesíti.

1. Jelen megállapodásból eredő esetleges jogvitákat az együttműködő Felek megkísérlik békés úton rendezni. Amennyiben ez 30 napon belül nem vezet eredményre, a jogvita eldöntésére Felek – hatáskörtől függően – a Debreceni Járásbíróság, illetve a Debreceni Törvényszék kizárólagos illetékességét kötik ki.
2. A Felek megállapodnak abban, hogy jelen megállapodás csak írásban, kizárólag mindkét Fél közös akaratával módosítható vagy egészíthető ki.
3. A jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény, valamint a vonatkozó jogszabályok rendelkezései az irányadók.

Felek a jelen megállapodást, mint akaratukkal mindenben megegyezőt, jóváhagyólag aláírásukkal látják el, 4 db egymással szó szerint mindenben megegyező eredeti példányban, melyből 3 példány az Egyetemet, 1 példány Gazdálkodó szervezetet illet.

Debrecen, ………………………... ........................................................

|  |  |
| --- | --- |
| ........................................... |  .......................................... |
| Dr. Husi Géza |  |
| dékánMűszaki Kar |   Gazdálkodó szervezet |
|  |  |

Szakmai ellenjegyző: …………………………………

Jogi ellenjegyző: ………………………………………

1. számú melléklet

A KÖZÖS ADATKEZELÉS BEMUTATÁSA

**1. Érintettek kategóriái**

A személyes adatok kezelése az érintettek alábbi kategóriáira vonatkozik:

1. az Egyetem hallgatója, a megállapodásban megjelölt kapcsolattartók, gyakorlatvezetők

**2. Az adatkezelés tárgya**

A nemzeti felsőoktatásról szóló 2011. évi CCIV. törvény, valamint a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Korm. rendelet alapján az Egyetemnek szakmai gyakorlatot kell szerveznie, illetve a hallgatónak a végbizonyítvány kiállításához teljesítenie kell a tantervben előírt szakmai gyakorlatot. Az adatkezelés tárgya ezen jogi kötelezettségek teljesítése.

A Gazdálkodó szervezet a szerződés teljesítése körében az alábbi tevékenységeket végzi

1. kapcsolattartás az Egyetemmel, a szakmai gyakorlati képzés feltételeinek biztosítása, gyakorlatvezetők kijelölése, a gyakorlat megszervezése, a hallgató szakmai előrehaladásának figyelemmel kísérése.

**3. Az adatkezelés jellege és célja, a személyes adatok típusai**

A Gazdálkodó szervezet és az Egyetem a hallgató – illetőleg a 3. (i) pont tekintetében a kapcsolattartó, illetve szakmai gyakorlatért felelős személyek – alábbiakban felsorolt adatait használja, tekintettel arra, hogy ezek elengedhetetlenül szükségesek a Gazdálkodó szervezet szerződésszerű teljesítéséhez és az általa biztosított feltételek és végzett tevékenységek teljesítéséhez és a megállapodásban megjelölt határidők (amennyiben ilyenek vannak) betartásához:

1. A kapcsolattartási adatok (név, beosztás, szervezeti egység, telefonszám, email cím) a megállapodásban meghatározott tevékenységek és követelmények teljesítéséhez szükségesek.
2. A hallgató nevére, születési nevére, születési helyére és idejére, anyja születési nevére, lakcímére, hallgatói azonosító számára, elérhetőségére, adóazonosító jelére, társadalombiztosítási azonosító jelére, bankszámlaszámára, külföldi hallgató esetén állampolgárságára, tartózkodási címére, szakára/szakképzésére vonatkozó adatok a hallgató és a Gazdálkodó szervezet között létrejövő – jelen megállapodás alapján teljesítendő szakmai gyakorlat teljesítéséhez – hallgatói munkaszerződés megkötése érdekében szükséges.

2. számú melléklet

**Szakmai gyakorlat helyszíne:**

Gazdálkodó szervezet:

Székhely:

Telephely:

Adószám:

Bankszámlaszám:

Statisztikai számjel:

Cégjegyzékszám/nyilvántartási szám:

Kapcsolattartó:

Elérhetősége:

**Szakmai gyakorlatra érkező hallgatók**

**oktatásáért felelős intézmény:**

 **Debreceni Egyetem**

Műszaki Kar

**Szakmai gyakorlaton részt vevő hallgatók:**

|  |  |  |  |  |
| --- | --- | --- | --- | --- |
|  | Hallgató neve | Szak, évfolyam | Gyakorlati időszak kezdete | Gyakorlati időszak vége |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |

|  |  |
| --- | --- |
| Debrecen, …………………………… | ……………, …………………………… |

 Egyetem részéről: Gazdálkodó szervezet részéről:

|  |  |
| --- | --- |
| ……………………………… | ……………………………….. |
| Dr. Husi Gézadékán |  |
|  |  |